Pojačani napadi na Libiju
Pobunjenici koriste napade međunarodne koalicije na snage libijske vlade kako bi ponovo zauzeli izgubljenu teritoriju
Jučerašnji drugi talas napada pretežno američkih lovačkih aviona i bombardera imao je za cilj libijske kopnene snage i protivavionsku odbranu, čemu je prethodio subotnji baraž krstarećih raketa Tomahavk, lasiranih sa brodova. Američki funkcioneri kažu da su ti napadi uglavnom ućutkali Gadafijevu protivavionsku odbranu. Kasno u nedelju, snažne eksplozije uzdrmale su prestonicu Tripoli, kada je pogođena i teško oštećena jedna administrativna zgrada na samo nekoliko metara od Gadafijevog šatora, u njegovom ogromnom ličnom kompleksu. " rekao je predstavnik libijske vlade, Amr Musa. Ali američki funkcioneri kažu da libijski lider nije bio meta. Posle pada mraka u Tripoliju se ponovo čula protivavionska vatra. Pobunjeničke snage, koje su samo dan ranije trpele udarce od lojalističkih snaga, počele su da se pregrupišu na istoku pošto su saveznički avioni uništili na desetine vladinih oklopnih vozila u blizini Bengazija, ostavivši polje izgorelih olupina duž obalnog puta ka gradu. Američki sekretar za odbranu Robert Gejts rekao je da Vašington očekuje da kontrolu nad misijom uskoro preda koaliciji. , rekao je Robert Gejts. Zona zabrane letenja, koju su odobrile Ujedinjene nacije, ima za cilj zaštitu libijskih civila od snaga lojalnih Gadafiju, koji pokušava da uguši jednomesečni ustanak protiv njegove 42-godišnje vladavine. Iako su njegove oružane snage pod napadima, Gadafi je obećao da će izdržati dugi rat protiv međunarodne koalicije koji je nazvao agresijom kolonijalnih krstaša. U međuvremenu, američki predsednik Barak Obama će danas, tokom posete Čileu, prvi put odgovarati na pitanja novinara od početka napada na Libiju.